overenie kombinácie
Dobrýdeň,
možempoužívať v daný deň ajAnopyrin 100m a v priebehu dňa aj vitamínový doplnok  Extra Strong multivitamín50+?Ďakijem.
Dobrý deň,
ďakujeme za Vašu otázku.
Výživový doplnok GS Extra Strong Multivitamin 50+ je komplex vitamínov a minerálov pre osoby staršie ako 50 rokov. Naviac obsahuje kombináciu sibirského ženšenu (eleuterokoku) a extraktu z ginkga.
Liek Anopyrin obsahuje účinnú látku kyselinu acetylsalicylovú, ktorá patrí medzi antitrombotiká zo skupiny inhibítorov agregácie trombocytov. Tlmí zhlukovanie krvných doštičiek (trombocytov), čím predchádza vzniku krvných zrazenín v cievach (trombov).
Medzi liekom Anopyrin a výživovým doplnkom GS Extra Strong Multivitamin 50+  bola popísaná  interakcia, pri ktorej hrozí zvýšené riziko krvácania pri súbežnom úžívaní antitrombotík so ženšenom a ginkgo bilobou.  Pri súbežnom užívaní je potrebná zvýšená opatrnosť a monitoring krvného zrážania (INR). Z tohto dôvodu Vám vhodnosť uvedenej kombinácie neodporúčam bez konzultácie a schválenia predpisujúcim lekárom.
S pozdravom
PharmDr. Patrícia Čečková